Source: http://inatsisit.gl/kl-GL/Lov?rid=%7B8C82979C-1545-42E7-84AA-02D0DDFD0C4C%7D
Timestamp: 2020-08-11 21:15:15+00:00
Document Index: 1888483

Matched Legal Cases: ['§ 4', '§ 2', '§ 12', '§ 14', '§ 10', '§ 10']

Soraarnerussutisiaqarnissamut aaqqissuussinermut pinngitsoorani ilaanissaq pillugu Inatsisartut inatsisaat nr. 21, 28. november 2016-imeersumi makkua allanngortinneqarput:
1. Inatsisartut inatsisaata qulequtaa imatut oqaasertalerneqarpoq:
”Soraarnerussutisiaqalernissamut aaqqissuussinermut peqataasussaatitaaneq pillugu Inatsisartut inatsisaat”
2. § 4, imm. 1-imi, imatut oqaasertalerneqarpoq:
” Ileqqaarnissamut tunngavissanik naatsorsuinermi makku naapertorlugit tunniunneqartartut ilanngunneqassanngillat:
1) Kalaallit Nunaanni Namminersornerullutik Oqartussani kommuninilu tjenestemandit pillugit Inatsisartut inatsisaat,
2) Tjenestemandit Inatsisartut suliffeqarfiini atorfillit pillugit Inatsisartut inatsisaat,
3) Naalagaaffimmi tjenestemanditut atorfillit Kalaallit Nunaanniittut pillugit inatsit,
4) Inuit annertuumik innarluutillit ikiorserneqartarnerat pillugu Inatsisartut peqqussutaat,
5) Meeqqanut tapiissutit pillugit Inatsisartut inatsisaat,
6) Meeqqanik inuusuttunillu ikiorsiisarneq pillugu Inatsisartut peqqussutaat,
7) Pisortanit ikiorsiissutit pillugit Inatsisartut peqqussutaat,
8) Utoqqalinermi pensionisiat pillugit Inatsisartut inatsisaat,
9) Siusinaartumik pensionisiat pillugit Inatsisartut inatsisaat,
10) Inissiani attartukkani ineqarnermut tapiissutit pillugit Inatsisartut inatsisaat,
11) Ilinniagaqarnersiutit pillugit Inatsisartut inatsisaat, aamma
12) Borgmesterinik borgmesterillu tulliinik kiisalu kommunalbestyrelsinut nunaqarfinnilu aqutsisunut ilaasortanik aamma najukkani ataatsimiititaliat ilaasortaannut il. il. akissarsiaqartitsineq pillugu Namminersorlutik Oqartussat nalunaarutaanni nr. 25, 30. december 2013-imeersumi § 2, § 12 aamma § 14, akissarsiat aamma ilaasortaajunnaarnersiutit borgmesterinut taakkulu aappaannut meeraannullu pensionisiaqartitsineq pillugu Namminersorlutik Oqartussat nalunaarutaat nr. 24, 30. december 2013-imeersumi § 10, imm. 3, imaluunniit § 10, imm. 4 naapertorlugit pensionisianut tapiissutinut tunngavissiisut, ilaanatik.”
Inatsisartut inatsisaat ulloq 1. januar 2020 atuutilerpoq, aammalu ukioq isertitaqarfiusoq 2019 aallarnerfigalugu atuutilerluni.
L_16-2019_bemaerk_kn
L_16-2019_betaenk_kn